**LĪGUMS Nr. \_\_\_\_\_\_\_\_\_\_**

**SIA “Austrumlatvijas koncertzāle” Līguma Nr. 1.9.1/26**

Rīgā, 2016.gada 15. martā

Rēzeknē, 2016.gada 15. martā

**SIA „Austrumlatvijas Koncertzāle”**, Reģ. Nr.LV42403026217, juridiskā adrese Atbrīvošanas aleja 93, Rēzekne, LV-4601, faktiskā adrese Pils iela 4, Rēzekne, valdes locekles Diānas Zirniņas personā, kas darbojas uz Statūtu un pilnvarojuma pamata, turpmāk – Koncertzāle, no vienas puses, un

**VSIA “Latvijas Nacionālais simfoniskais orķestris”,** reģistrācijas Nr. 40003373615, juridiskā adrese Amatu iela 6, Rīga LV-1664, turpmāk - Orķestris, tās valdes locekesIndras Lūkinas personā, kura rīkojas uz statūtu pamata, no otras puses, abi kopā turpmāk – Līdzēji un katrs atsevišķi - Līdzējs, ņemot vērā, ka Orķestris ir tiesīgs pārstāvēt līguma 1.2.punktā minēto mākslinieku intereses, Orķestris apliecina un garantē, ka par sniegtajiem kultūras pakalpojumiem gūto peļņu novirza vai iegulda Orķestra pakalpojumu pilnveidošanā (turpmākai nodrošināšanai vai to uzlabošanai),brīvi izsakot savu gribu un savstarpēji vienojoties noslēdz šādu sadarbības līgumu, turpmāk - Līgums:

1. **Līguma priekšmets**
   1. Koncertzāle noslēdz šo Līgumu ar Orķestri par sadarbību kultūras jomā – Orķestris nodrošina Līguma 1.2.punktā minēto mākslinieku dalību 2016. gada7. maija koncertā “LNSO un MĀLERA SESTĀ”, turpmāk – Koncerts, Koncertzāles telpās, plkst. 18:00.
   2. Pārstāvētie mākslinieki un Koncerta programma: saskaņā ar Koncerta programmu (1.pielikums).
   3. Līguma izpilde notiek atbilstoši Līguma noteikumiem, t.sk. Līguma 1.pielikumā „Koncerta programma” noteiktajai Koncerta programmai.
2. **Līguma summa un norēķinu kārtība**
   1. Līguma summa bez pievienotās vērtības nodokļa (turpmāk – PVN) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Līguma summā ir iekļauti visi valsts un pašvaldību noteiktie nodokļi, nepieciešamie palīgmateriāli,darbaspēka izmaksas, kā arī atļaujas no trešajām personām u.c. maksājumi un izdevumi, kas saistīti ar Līguma izpildi.Saskaņā ar Pievienotās vērtības nodokļa likuma 52. panta pirmās daļas 17.punktu un otro daļu, Pakalpojumam PVN netiek piemērots.
   2. Koncertzāle samaksā par augstā mākslinieciskā kvalitātē un saskaņā ar šī Līguma noteikumiem un tā pielikumiem atbilstoši izpildītu Līgumu bankas pārskaitījuma veidā uzOrķestra rēķinā norādīto norēķinu kontu.
   3. Koncertzāle samaksā Organizācijai par Pakalpojumu bankas pārskaitījuma veidā uz Organizācijas rēķinā norādīto norēķinu kontu šādā kārtībā:
      1. pēc Līguma abpusējas parakstīšanas veicot priekšapmaksu \_\_\_\_\_\_\_\_\_\_\_\_\_\_\_\_\_\_\_\_ apmērā līdz 2016.gada 22.aprīlim;
      2. pēcapmaksu (atlikušo summu) pēc Koncerta norises un Koncerta realizācijas akta abpusējas parakstīšanas līdz 2016.gada 13.maijam.
   4. Par samaksas dienu tiek uzskatīta diena, kad Koncertzāle veikusi pārskaitījumu Orķestra rēķinā norādītajā norēķinu kontā.
3. **Līdzēju tiesības un pienākumi** 
   1. Līguma noslēgšanas pamatā ir vēlēšanās abpusēji sadarboties, respektēt vienam otru, uzticēties un izrādīt maksimālu pretimnākšanu gadījumos, kas nav un nevar būt paredzēti Līgumā. Atsevišķu jautājumu detalizētam risinājumam Līdzējiem ir tiesības noslēgt atsevišķus līgumus un/vai vienošanās.
   2. Izpildot šo Līgumu, katrs Līdzējs ievēros no otra Līdzēja saņemtās informācijas konfidencialitāti, kura var tikt izmantota konkurences nolūkos, kā arī veiks visus pasākumus, lai novērstu šādas informācijas izpaušanu.
   3. Līdzējiem ir tiesības veikt Koncerta, t.sk. Koncertā iesaistīto mākslinieku, fotografēšanu/filmēšanu un izmantot fotoattēlus/video pašreklāmas vajadzībām un glabāt fotoattēlus/video fiksāciju Līdzēju arhīvos.
   4. Līdzēji apņemas ne vēlāk kā 30 (trīsdesmit) darba dienas pirms Koncerta norises dienas savstarpēji saskaņot Koncerta tehniskās prasības.
   5. Orķestris:
      1. nodrošina Līguma 1.2.punktā minēto mākslinieku piedalīšanos Koncertāsaskaņā ar Līgumu un tā pielikumu, kā arī nodrošina, ka mākslinieki patstāvīgi, izmantojot savus tam nepieciešamos materiālus/resursus, sagatavo Līguma 1.2.punktā minēto Koncerta programmu un izpilda to Koncertā augstā mākslinieciskā kvalitātē, turpmāk – Izpildījums;
      2. sedz izdevumus par mākslinieku transportu, viesnīcu pakalpojumiem (ja tādi ir) un veic honorāru (atlīdzību) apmaksu māksliniekiem;
      3. līdz 2016.gada 30.martamnodrošina mākslinieku publicitātes materiālus. Koncertzāle ir tiesīga bez ierobežojuma izmantot minētos materiālus koncerta publicitātes vajadzībām. Orķestris ir atbildīgs par visu nosūtīto materiālu autoru tiesību ievērošanu;
      4. apliecina, ka tam ir zināms Koncertzāles telpu tehniskais nodrošinājums, skatītāju vietu plāns, kā arī ar visi citi ar telpām saistītie apstākļi, kas varētu būt būtiski Līguma izpildē;
      5. nodrošina, ka mākslinieki lieto Koncertam paredzētās telpas, ievērojot Latvijas Republikas normatīvajos aktos, valsts iestāžu un pašvaldības noteiktos lēmumus, instrukcijas un noteikumus, ugunsdrošības, vides aizsardzības noteikumus, kā arī Koncertzāles atbildīgās personas norādījumus par telpu lietošanas kārtību pasākumu laikā un par rīcību evakuācijas gadījumā;
      6. pēc Koncertzāles pieprasījuma noteiktajā termiņā sniedz informāciju par Līguma izpildes gaitu, kā arī sniedz informāciju par apstākļiem, kas kavē vai pasliktina Līguma izpildi;
      7. nav tiesīgs nodot ar Līgumu nolīgtās tiesības un pienākumus trešajai personai bez iepriekšējas saskaņošanas ar Koncertzāli.
   6. Koncertzāle:
      1. nodrošina Koncerta mārketinga un reklāmas aktivitātes - pēc saviem ieskatiem un par saviem līdzekļiem nodrošina Koncerta reklāmas materiālu izvietošanu un publicitāti, t.sk. Koncertzāles mājas lapā u.c. informatīvajos materiālos;
      2. nodrošina Koncerta plānošanu un realizēšanu, t.sk. nodrošina Koncerta norises telpas, kā arī visus Koncerta norisei tieši nepieciešamos resursus (skaņas, gaismas tehniku u.c. aprīkojumu), prasības, kas saskaņotas Līguma 3.4.punkta kārtībā;
      3. nodrošina Koncerta apkalpojošo personālu (biļešu kontrolierus, garderobistus u.c. personālu);
      4. ir tiesības veikt Koncerta biļešu pārdošanu, ienākumus paturot sev;
      5. nodod Orķestrim visu nepieciešamo un Koncertzāles rīcībā esošo informāciju un dokumentus, kas nepieciešami Līguma izpildei.
4. **Autortiesības un blakustiesības**
   1. Koncertzālei ir tiesības atļaut fotogrāfam vai fotogrāfiem fotografēt Māksliniekus Koncertā un saistībā ar Koncertu, un šādas fotogrāfijas Koncertzāle var izmantot vispārējam mārketingam un publicitātei saistībā ar Koncertu, ieskaitot, bet neierobežojot ar atsaukšanos uz Koncertu mārketinga vai citas publicitātes mērķiem saistībā ar jebkuru citu saistīto koncertu, neierobežojot laikā.
   2. Ar šo Līgumu Orķestris nodod Koncertzālei tiesības Izpildījumu publiskot, fiksēt Izpildījumu, izplatīt Izpildījuma fiksāciju, raidīt vai retranslēt pa kabeļiem Izpildījuma fiksāciju, padarīt izpildījuma fiksāciju pieejamu sabiedrībai pa vadiem vai citādā veidā tādējādi, ka tai var piekļūt individuāli izraudzītā vietā un individuāli izraudzītā laikā, nomāt, īrēt un publiski patapināt Izpildījuma fiksāciju, tieši vai netieši, īslaicīgi vai pastāvīgi reproducēt Izpildījuma fiksāciju Latvijas Republikā un ārpus tās robežāmuz neierobežotu laika periodu.
   3. Orķestris piešķir tiesības glabāt Izpildījuma fiksāciju radio un televīzijā, kā arī Koncertzāles arhīvā.
   4. Koncertzāle nodrošina Latvijas autoru biedrības “Autortiesību un komunicēšanās konsultāciju aģentūra/ Latvijas Autoru apvienība”  (AKKA/LAA) licences saņemšanu un sedz izdevumus par Koncertu programmā izmantoto autoru darbu publisko Izpildījumu.
5. **Līdzēju atbildība**
   1. Līdzēji par šī Līguma saistību neizpildi, kā arī savas darbības/bezdarbības rezultātā nodarītajiem zaudējumiem, t.sk. nepatiesas informācijas sniegšanu ir atbildīgi Līgumā un normatīvajos aktos noteiktajā kārtībā, kā arī materiāli atbildīgi par katru darbību/bezdarbību, ko Līdzēju uzdevumā šī Līguma priekšmeta īstenošanai veikušas trešās personas, kā rezultātā otram Līdzējam radīti tieši un netieši zaudējumi.
   2. Pēc Līguma 1.1.punktā minētā uzdevuma izpildes tiek sagatavots Koncerta realizācijas akts, kuru paraksta Koncertzāles unOrķestra pārstāvji. Līguma 1.1.punktā minētais uzdevums uzskatāms par izpildītu ar brīdi, kad Koncerta realizācijas akts ir abpusēji parakstīts.
   3. Ja Pakalpojuma izpildes laikā Koncertzāle konstatē Līguma nosacījumiem neatbilstoši sniegtu Pakalpojumu, Koncertzālei nav pienākums veikt samaksu par Pakalpojumu Līguma noteiktajā kārtībā un apmērā. Koncertzāle ir tiesīga veikt Līguma 2.1.punktā noteiktās atlīdzības samazinājumu vai neveikt tās apmaksu (t.sk. prasīt Orķestrim atmaksāt Koncertzālei samaksāto priekšapmaksu) atbilstoši Koncerta realizācijas aktā konstatētajam izpildes apjomam un norādītajiem trūkumiem, ja Līgums nav izpildīts līdzvērtīgā apjomā, ja Orķestris Koncertā nav nodrošinājusi Līguma 1.2.punktā norādīto Mākslinieku piedalīšanos,Izpildījums nav veikts personiski vai pilnā apjomā, konstatēti būtiski mākslinieciskā snieguma kvalitātes trūkumi vai konstatēti citi būtiski Līguma saistību izpildes pārkāpumi.
   4. Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas. Ar nepārvaramas varas apstākļiem jāsaprot dabas stihijas (plūdi, vētras postījumi), ugunsgrēks, valdības lēmumi un rīkojumi, politiskās un ekonomiskās blokādes un citi no Līdzējiem pilnīgi neatkarīgi radušies ārkārtēja rakstura negadījumi, ko Līdzējiem nebija iespējas ne paredzēt, ne novērst.
   5. Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.

Līdzējam, kas nokļuvis nepārvaramas varas apstākļos, nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, jāinformē par to otrs Līdzējs, pievienojot izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos. Nepieciešamības gadījumā, atsevišķi vienojoties, un ievērojot nepārvaramas varas sekas, Līdzēji nosaka saistību izpildes termiņa pagarinājumu, papildus noteikumus, atvieglojumus vai veic samaksātās priekšapmaksas atmaksu Koncertzālei, ja Pakalpojums nav veikts līdzvērtīgā apmērā.

1. **Strīdu izskatīšana un Līguma izbeigšana** 
   1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad domstarpības risināmas Latvijas Republikas tiesā. Līguma izpildē piemērojami Latvijas Republikas normatīvie akti.
   2. Līdzēji var izbeigt Līgumu, savstarpēji rakstiski par to vienojoties.
   3. Izbeidzot Līgumu 6.2.punktā norādītajā gadījumā, kā arī gadījumā, ja Koncerts tiek atcelts Orķestris apņemas atgriezt Koncertzālei iepriekš saņemtās naudas summas uz Koncertzāles bankas kontu 5 (piecu) darba dienu laikā pēc Koncerta atcelšanas.
2. **Citi noteikumi**
   1. Līgums stājas spēkā ar tā abpusēju parakstīšanas brīdi un ir spēkā līdz Līdzēji pilnībā izpildījuši savstarpējās saistības.Līguma parakstīšanas datums tiek norādīts šī Līguma pirmās lapas augšējā labajā stūrī.
   2. Ja kāds no Līguma noteikumiem zaudē juridisko spēku, tas nerada pārējo Līguma noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
   3. Visi Līguma grozījumi un papildinājumi tiek noformēti Līdzējiem rakstiski vienojoties. Minētie grozījumi un papildinājumi tiek pievienoti Līgumam kā pielikumi un kļūst par Līguma neatņemamu sastāvdaļu.
   4. Līdzēji rakstiski (ierakstīta vēstule) paziņo viens otram par juridiskā statusa, juridiskās vai biroja adreses, bankas rekvizītu maiņu, tā reorganizāciju vai likvidāciju, Līgumā norādīto kontaktpersonu maiņu, kā arī citu rekvizītu izmaiņām - 5 (piecu) darba dienu laikā. Pēc paziņojuma saņemšanas (atzīme par saņemšanu) tas kļūst par Līguma neatņemamu sastāvdaļu.
   5. Līdzēji garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās saistības un pienākumus.
   6. Koncertzāles kontaktpersona – Mākslinieciskās nodaļas vadītāja Ilona Rupaine, 26119946, mob. tālr. 26119946, e-pasts: ilona.rupaine@rezekne.lv .
   7. Partnera kontaktpersona – Inese Lapa, tālr. Nr.: +371 [29356890](tel:29356890); e-pasts: [inese.lapa@lnso.lv](mailto:inese.lapa@lnso.lv).
   8. Līdzēju atbildīgās kontaktpersonas ir atbildīgas par Līguma saistību izpildes kontroli, nodrošina Līdzēju komunikāciju, dokumentu sagatavošanu Līguma saistību izpildes jautājumos. Līguma 7.6.punktā minētā kontaktpersona ar šo Līgumu tiek pilnvarota parakstīt visus ar Līguma izpildi saistīto dokumentāciju, t.sk. Koncerta realizācijas aktu.
   9. Līgums sagatavots latviešu valodā uz6(sešām) lapām, t.sk. Līguma 1.pielikums „Koncerta programma”, 2 (divos) eksemplāros ar vienādu juridisku spēku, no kuriem viens glabājas pie Koncertzāles, otrs pie Orķestra.
3. **Līdzēju rekvizīti un paraksti**

|  |  |
| --- | --- |
| **Koncertzāle** | **Orķestris** |
| **SIA ”Austrumlatvijas koncertzāle”**  Reģ. Nr. Nr.LV42403026217  Atbrīvošanas aleja 93, Rēzekne, LV-4601  Valsts Kase  Kods TRELLV22  Konts LV52TREL9827740001000  valdes locekle  Diāna Zirniņa | **VSIA “Latvijas Nacionālais simfoniskais orķestris”**  Reģ. Nr.40003373615  Amatu iela 6, Rīga LV-1664  Banka: Valsts kase  Kods TRELLV22  Konts LV90TREL9220582000000  valdes locekle  Indra Lūkina |
| 2016. gada15. marts | 2016. gada15. Marts |